b'\n_START_ARTICLE_\nUK Snooker Championship 1979\n_START_SECTION_\nTurnir\n_START_PARAGRAPH_\n33-letni John Virgo je z zmago vsem dvomljivcem dokazal, da je \xc5\xa1e zmo\xc5\xbeen igrati snooker na vrhunski ravni na velikih tekmovanjih. Tedanjega svetovnega prvaka, Terryja Griffithsa, je premagal z izidom 14-13. Zadnjo serijo finala je sicer za\xc4\x8dinil Virgo, ki je presli\xc5\xa1al budilko in prespal bujenje, zaradi \xc4\x8desar je zamudil na prizori\xc5\xa1\xc4\x8de, za kar so ga organizatorji kaznovali z dvema framoma, ki so jih podelili Griffithsu._NEWLINE_Splo\xc5\xa1ni vzorec rezultatov je nakazal, da je na svetovno prizori\xc5\xa1\xc4\x8de prihajala nova generacija igralcev, ki je nato nadomestila ve\xc4\x8dino igralcev, ki so dominirali \xc5\xa1port v 70. letih. Od \xc4\x8detrtfinalistov je bil le Ray Edmonds star \xc4\x8dez 35 let, pa \xc5\xa1e on je bil bolj kot ne novinec na profesionalni sceni. Nase je opozoril mladi, 22-letni Steve Davis, ki se je prvi\xc4\x8d v karieri uvrstil v \xc4\x8detrtfinale katerega od ve\xc4\x8djih turnirjev._NEWLINE_Kanad\xc4\x8dan Bill Werbeniuk je na turnirju sodeloval kot dr\xc5\xbeavljan Zdru\xc5\xbeenega kraljestva. Bil je dokaj uspe\xc5\xa1en, saj se je prebil v polfinale, kjer je klonil proti Terryju Griffithsu._NEWLINE_Turnir je \xc5\xa1e tretje leto zapored prena\xc5\xa1ala britanska televizija BBC, ki pa zaradi stavke tehnikov ni uspela prena\xc5\xa1ati zadnje serije finalnega dvoboja.\n_START_SECTION_\nNagradni sklad\n_START_PARAGRAPH_\nZmagovalec: 4.500 \xc2\xa3_NEWLINE__NEWLINE_Skupaj: 15.000 \xc2\xa3\n_START_SECTION_\n1. krog\n_START_PARAGRAPH_\nJohn Dunning 9-8 David Greaves _NEWLINE_ Mike Hallett 9-1 Maurice Parkin _NEWLINE_ Jackie Rea 9-8 Bernard Bennett\n_START_SECTION_\n2. krog\n_START_PARAGRAPH_\nSteve Davis 9-3 John Dunning _NEWLINE_ Tony Meo 9-7 David Taylor _NEWLINE_ Willie Thorne 9-4 Roy Andrewartha _NEWLINE_ Patsy Fagan 9-4 Mike Hallett _NEWLINE_ Bill Werbeniuk 9-3 Joe Johnson _NEWLINE_ Ray Edmonds 9-0 Karl Bj\xc3\xb6rnvind _NEWLINE_ Pat Houlihan 9-3 Jackie Rea _NEWLINE_ Cliff Wilson 9-7 John Pulman'